**ROMÂNIA**

**JUDEŢUL CLUJ**

**CONSILIUL JUDEŢEAN**

**P R E Ş E D I N T E**

**D I S P O Z I Ţ I A nr. 257**

**din 10 aprilie 2020**

**privind reducerea timpului de muncă** **pentru personalul**

**din cadrul Consiliului Județean Cluj pe perioada stării de urgență**

**instituită pentru prevenirea răspândirii coronavirusului SARS-CoV-2**

Preşedintele Consiliului Judeţean Cluj,

Luând în considerare Referatul Direcţiei Generale Buget-Finanţe, Resurse Umane nr. 13048/2020 prin care se propune reducerea timpului de muncă, pe perioada stării de urgență, pentru personalul din cadrul Consiliului Județean Cluj, deoarece, activitatea curentă este redusă ca urmare a efectelor produse de coronavirusul SARS-CoV-2, iar din analiza veniturilor proprii precum și a execuției detaliate a veniturilor și cheltuielilor bugetului local la data de 31.03.2020 s-au identificat categorii de venituri cu risc mare de nerealizare, fiind necesare măsuri pentru gestionarea prudentă și menținerea unui nivel adecvat a resurselor bugetare;

Având în vedere adresa nr. 88/2020 a Sindicatului Liber ”Transilvania” și adresa Sindicatului AD-PAT din cadrul Consiliului Județean Cluj;

Ținând cont de faptul că în temeiul art. 33^2 din Ordonanța de urgență a Guvernului

nr. 34/2020 pentru modificarea şi completarea Ordonanţei de urgenţă a Guvernului nr. 1/1999 privind regimul stării de asediu şi regimul stării de urgenţă, cu modificările și completările ulterioare, valabilitatea documentelor eliberate de Consiliul Județean Cluj se menţine pe toată perioada stării de urgenţă, precum şi pentru o perioadă de 90 de zile de la încetarea acestor stări, existând cadrul legal pentru utilizarea în continuare a documentelor emise de Consiliul Judțean Cluj care expiră în perioada stării de urgență;

Ținând cont de prevederile:

* art. 3 alin. (2), ale art. 4, art. 80 – 83 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* Dispoziției Președintelui Consiliului Județean Cluj nr. 463/2006 privind aprobarea Regulamentului cuprinzând măsurile metodologice şi organizatorice cu privire la iniţierea, elaborarea, redactarea, structura şi conţinutul dispoziţiilor, precum şi modificarea, completarea, abrogarea, publicarea şi republicarea dispoziţiilor emise de Preşedintele Consiliului Judeţean;

Luând în considerare dispozițiile:

* Ordonanței de Urgență a Guvernului nr. 29/2020 privind unele măsuri economice şi fiscal-bugetare;
* Ordonanței de Urgență a Guvernului nr. 30/2020 pentru modificarea şi completarea unor acte normative, precum şi pentru stabilirea unor măsuri în domeniul protecţiei sociale în contextul situaţiei epidemiologice determinate de răspândirea coronavirusului SARS-CoV-2, cu modificările și completările ulterioare;

În conformitate cu prevederile:

* art. 5 lit. gg), art. 9, art. 12, art. 75 alin. (1), lit.f) și g) art. 190 alin. (2)- (4), art. 191 alin. (1) litera c) și f), alin. (4) litera a), art. 367, art. 419, art. 538 alin. (2), art. 562 din Ordonanța de urgență nr. 57/2019 privind Codul administrativ, cu modificările și completările ulterioare;
* art. 52 alin. (1) lit. c) și alin. (3), art. 111-112, art. 113 alin. (1) din Legea nr. 53/2003 Codul muncii, republicată, cu modificările și completările ulterioare;
* art. 3 alin. (1), alin. (4) din Legea nr. 153/2017 privind salarizarea personalului plătit din fonduri publice, cu modificările și completările ulterioare;
* art. 13, art. 20 lit.b), art. 23 alin. (2) lit.b), art. 57 din Legea nr. 273/2006 privind finanțele publice locale cu modificările și copletările ulterioare;
* art.1 pct.1, art. 2, art. 3 pct.12, 16, art. 4, art. 16 din Legea responsabilității fiscal-bugetare nr. 69/2010 , cu modificările și completările ulterioare;
* art. 3 lit. b), art.5, art. 9 alin. (1), art.19, art. 26 alin. (2), art.33^2 alin. (1) din Ordonanţa de urgenţă a Guvernului nr. 1/1999 privind regimul stării de asediu şi regimul stării de urgenţă, cu modificările și completările ulterioare,
* art. 2, art. 41, art. 50-51 din Decretul Președintelui României nr. 195/2020 privind instituirea stării de urgență pe teritoriul României, încuviințat prin Hotărârea Parlamentului României nr. 3/2020;
* Hotărârii Comitetului Național pentru Situații Speciale de Urgență nr. 6/9.03.2020 privind aprobarea unor măsuri suplimentare de combatere a noului Coronavirus;
* Hotărârii Comitetului Național pentru Situații Speciale de Urgență nr. 7/11.03.2020 privind aprobarea hotărârii nr. 9 a Grupului de suport tehnico-științific privind gestionarea bolilor înalt contagioase pe teritoriul României;
* Hotărârii Comitetului Național pentru Situații Speciale de Urgență nr. 11/17.03.2020 pentru stabilirea unor măsuri suplimentare pe baza evaluării criteriilor prevăzute la art. 4 alin. (4) din Decretul Președintelui României nr. 195/2020 privind instituirea stării de urgență pe teritoriul României;
* art. 2-4, art. 7-8 din Ordonanța Militară nr. 1/17.03.2020 privind unele măsuri de primă urgenţă care privesc aglomerările de persoane şi circulaţia transfrontalieră a unor bunuri, cu modificările și completările ulterioare;
* art. 1, art. 3 din Ordonanța Militară nr. 2/21.03.2020 privind măsuri de prevenire a răspândirii COVID-19, cu modificările și completările ulterioare;
* art. 1 -2 din Ordonanța Militară nr. 3/24.03.2020 privind măsuri de prevenire a răspândirii COVID-19;

În temeiul drepturilor conferite de art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. 1. (1)** Începând cu data de 13.04.2020, pe perioada stării de urgență instituită pentru prevenirea răspândirii coronavirusului SARS-CoV-2, se reduce timpul de muncă de la 40 de ore la 32 de ore pe săptămână, cu reducerea corespunzătoare a drepturilor salariale, pentru personalul din cadrul Consiliului Județean Cluj.

**(2)** Repartizarea timpului de muncă menționat la alin. (1) este de 8 ore/zi, 4 zile pe săptămână.

**Art. 2.** Prin derogare de la prevederile art. 9 din Anexa la Dispoziţia Președintelui Consiliului Județean Cluj nr. 414/2014 privind aprobarea Regulamentului intern al aparatului de specialitate al Consiliului Judeţean Cluj, cu modificările şi completările ulterioare, începând cu data de 13.04.2020, pe perioada stării de urgență, programul de lucru al personalului din cadrul Consiliului Județean Cluj este de luni până vineri între orele 7:30-15:30.

**Art. 3.** În vederea asigurării continuității activității instituției, președintele Consiliului Județean stabilește repartizarea timpului de muncă pentru președinte, vicepreședinți, secretarul general al județului, cabinete, iar conducătorii de prim nivel ai compartimentelor funcționale din cadrul Consiliului Județean Cluj stabilesc repartizarea timpului de muncă pentru ei și personalul din subordine, conform programului de lucru stabilit la art. 2.

**Art. 4.** Cu ducerea la îndeplinire a prezentei dispoziții se încredințează Direcția Generală Buget-Finanțe, Resurse Umane prin Serviciul Resurse Umane..

**Art. 5. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculeaza conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 6. (1)** Prezenta dispoziţie se comunică în termenul prevăzut de lege, demnitarilor, Secretarului general al Județului, Direcţiei Generale Buget-Finanţe, Resurse Umane, Direcției Juridice, Direcţiei Urbanism şi Amenajarea Teritoriului, Direcţiei Dezvoltare şi Investiţii, Direcției Administrație și Relații Publice, Direcției de Administrare a Domeniului Public și Privat al Județului Cluj, Direcției de Administrare și Exploatare a Stadionului “Cluj Arena”, Serviciului Audit Intern, Serviciului Corp Control Președinte, Control Intern Managerial, Cabinete Preşedinte și Vicepreședinți precum și Prefectului Județului Cluj.

**(2)** Arhitectul şef, directorii și şefii serviciilor vor asigura aducerea la cunoştinţa personalului din subordine prin semnătură sau poșta electronică a prevederilor prezentei dispoziţii şi comunicarea către Serviciul Administrație Publică, ATOP

**CONTRASEMNEAZĂ :**

**P R E Ş E D I N T E, SECRETAR GENERAL AL JUDEŢULUI,**

**Alin TIȘE Simona GACI**